Szeptember 1-én folytatódik a diákétkeztetés a gyöngyösi iskolákban

Gyöngyös Városi Önkormányzat a gyermekvédelmi törvény rendelkezése értelmében természetbeni ellátásként – kötelező önkormányzati feladatként – látja el a gyermekétkeztetési feladatot, amelyet 2026/2027. évi tanévben is az Eatrend Danubia Kft. megbízásával biztosít a tanulók részére.

A diákétkezést – mintegy 1 300 tanuló részére – a szülők már az előző tanév végén, illetve a nyári szünetben megrendelték. Az Önkormányzat azoknak a tanulóknak biztosítja az étkezést a tanítás első napján, akiknek az étkezési igénylése beérkezett és akik után a szeptemberi térítési díjat augusztus 25-i határidőig befizették.

Az iskolai étkezést külön nyomtatványon kell igényelni, melyet minden iskolába eljuttatásra került, emellett az Önkormányzat honlapjáról is letölthető. A megrendelés és a számlázás a MenzaPure online gyermekétkeztetési rendszer használatával történik. Az igényléshez szükséges az e-mail cím megadása.

Az étkezési térítési díjat mindig a tárgyhónapot megelőzően, előre kell befizetni. A szeptemberi számlák kiküldése megtörtént, az októberi számlák szeptember elején kerülnek kiállításra (szeptember 25-i befizetési határidővel). A térítési díj a MenzaPure felületén bankkártyával, banki átutalással, valamint az Eatrend Danubia Kft. ügyfélszolgálatán bankkártyával is megfizethető. Csekkes befizetésre nincs lehetőség, helyette a Raiffeisen Bankban közvetlen banki befizetés teljesíthető az Önkormányzat közétkeztetési beszedési számlájára.

Határidőn túli befizetés esetén bankkártyás fizetésnél a befizetéstől számított második, illetve átutalás vagy személyes banki befizetés esetén pedig a harmadik munkanaptól tudja biztosítani az Önkormányzat az étkezést.

A szülő az étkezés lemondását az online étkezési rendszerben vagy a befizetes1@eatrend.hu e-mail-címen jelezheti. A lemondás a következő munkanaptól érvényesíthető. Az aznapra már elkészült étel a szolgáltató által biztosított, jelenleg 190 Ft-os dobozban elvihető az iskolai konyháról.

Az online rendszert igénybe venni nem tudók részére az Eatrend Danubia Kft. ügyfélszolgálata (Gyöngyös, Kócsag u. 36-38.) készségesen segít, munkanapokon 9.00 és 15.00 óra között. Az ügyfélszolgálat e-mailben a befizetes1@eatrend.hu címen és telefonon a +36 30 789 4983-as számon is elérhető.

